Realencyklopädie für protestantische Theologie und Kirche
Realencyklopädie für protestantische Theologie und Kirche ("Encyclopaedia rerum theologicarum et ecclesiasticarum protestantium") fuit encyclopaedia Theodisce scripta et praedecessor operis recentioris cuius titulus est Theologische Realenzyklopädie. 

Hoc opus in tribus editionibus proditum inter annos 1854 et 1913 editum est a principio, mortuo ante divulgationem inceptam Matthia Schneckenburger, a Iohanne Iacobo Herzog, eo tempore professor historiae ecclesiasticae et exegeseos Novi Testamenti apud universitatem Salinarum Saxonicarum. Editores posteriores fuerunt Gustavus Leopoldus Plitt et Albertus Hauck; hic fuit professor historiae ecclesiasticae et archaeologiae Christianae in universitate Erlangensi et mox professor historiae ecclesiasticae apud universitatem Lipsiensem.

Editiones abbreviatae Anglice scriptae in Civitatibus Foederatis divulgatae sunt sub titulis successivis, The Protestant Theological and Ecclesiastical Encyclopedia, A Religious Encyclopaedia, The Schaff-Herzog Encyclopedia of Religious Knowledge, annisque recentioribus The New Schaff-Herzog Encyclopedia of Religious Knowledge.

Series editionum 
Editio prima
 1854–1866: voll. 1-22 ed. Johann Jakob Herzog 

Editio altera
 1877–1882: voll. 1-8 edd. Johann Jakob Herzog, Gustav Leopold Plitt
 1882-1883: voll. 9–11 edd. Johann Jakob Herzog, Albert Hauck
 1883–1888; voll. 12–18 ed. Albert Hauck

Editio tertia
 1896–1909: voll. 1-22 ed. Albert Hauck
 1913: voll. supplementaria 23-24

Nexus externi 
 Index editionum interretialium apud Vicifontem

Encyclopaediae speciales
Germaniae scripta
Litterae Theodiscae
Libri theologici
Libri biographici
Scripta 1854
Scripta 1866
Scripta 1877
Scripta 1888
Scripta 1896
Scripta 1913